Odense Adresse-Contoirs Efterretninger, 1813-12-21
Bøhmen indeholder over tre Millioner Mennesker, hvoraf en Trediedeel taler tydsk og de øvrige Slavonisk. Ved Karl den 12tes Jndfald i Norge 1716 vovede 2 raske norske Officerer, Koss og Høyer, sig allene midt ind i den fjendtlige Leir, for at bemægtige sig Liget af den førstes Fader, som var blevet paa Valpladsen. Disse 2 Venner satte den hele svenske Leir i Allarm, og forfulgtes fra Klippe til Klippeindtil de endelig fangedes, men bleve med Høimodighed behandlede af Karl 12te. - For dette Kongens Jndfald i Norge opholdt han sig i Skaane, som da truedes med Jndfald af de Danske og Russerne men Karl var overmaade rolig. Han spille Schak med Professorerne i Lund, bivaanede deres Forelæsninger og indbød dem igien til sine Tropperustninger, lod den berømte Svedenborg komme til sig, og udkastede med Jngeniøren Polheim en Plan til en Kanal ved Gothenborg. J Paris er under Titel. Om Paris, Sæderne, Litteraturen og Philosophien, udkommet et interessant Skrivt, som iblandt andet indeholder et meget pirrende og afvexlende Kapitel med Overskrivt: De gode Tider, hvori Man finder en Samtale imellem forskjellige Personer, der tale hver efter sin Haandtering, og Alle klage over at de ikke mere leve i de gode Tider. Til en Prøve kan tjene følgende Re kapitulation, hvormed Stykket slutter. Herremanden; 1336 var der saa stor en Hungersnød, at Folk aad hinanden, og at en Maade Meel gjeldte 50 Fr., det var gode Tider. Doctoren og Bedemanden, 1269 var der en saa profitabel Pest, at man begravede 150 Mennesker om Dagen, og at Lægerne ikke kunde overkomme alle de Syge, der var at see til, og Graverne dem, der skulde i Jorden. Det var gode Tider. Prokuratoren. Jnden Domstolenes Reform havde jeg hver Dag ti Sager at møde i, ti Gange saa mange at skrive i, 30 Stævningen at lade forkynde; dobbelt saamange Executioner at lade gjøre, der kom 20 Familier hver Dag, og græd ved min Dør; det var gode Tider. Brændehandleren, 1709, 44, 76, og 89 laae alle Flodder i Frankerig til der var hverken Brænde at faae i Havn eller paa Plads, mange frøs ihiel; det var gode Tider. Journalisten: 1793 og 94 var der en Sammenrottelse hver Dag; tre eller fire Oprør hver Uge, tre eller fire Blodbad i hver Kanton, halvanden hundrede Revolutions domme hver Morgen, halvereds eller redsindstyve Dekreter hver Aften; Forslag, Rettelser, Bekjendtgjørelser, og Landlysninger; det var gode Tider. Forfatteren. Jeg beder Dem, m. H. skaan mig; Deres gode Tider reiser Haaret paa mit Hoved sig over. Jeg vilde heller høre alle de Storme eller Jordskjælv som til er. O hvis det var saa, at der nuomstunder hverken var Aagerkarle til at udsue os, eller Lovtrækkere til at bringe Sagerne i Vilderede, eller Qvaksalvere til at forlænge vore Sygdomme, eller Styverfængere til at leve af Squalder, eller Brændepugere til at spekulere paa vor Frysen, eller Kornprangere til at udhungre vore Maver, eller Liigfærdsentrepreneurer til at regne paa vore Begravelser, eller slette Forfattere til at keede os med deres Skrivter, det vilde være gode Tiber." Dagens Udgiver slutter sin Anmeldelse af dette Skrivt med en lignende Panegyrik, som virkelig skal være holdt, over det fordums Snapsting. "Nei, i gamle Dage, skal en Mand have sagt, da var det værdt at komme til Snapsting. Da kunde man finde de ærværdigste Præster og Provster liggende i Rendestenen; men tag mig dem nu.